**ΕΝΟΤΗΤΑ 8: Η ΕΞΕΛΙΞΗ ΤΗΣ ΕΛΛΗΝΙΚΗΣ ΕΠΑΝΑΣΤΑΣΗΣ (1821-1827)**

**Ποιοι παράγοντες συντελούσαν στην επιτυχή έκβαση της επανάστασης στην Πελοπόννησο;**

* Οι ελληνικοί πληθυσμοί ήταν πυκνότεροι.
* Ο οθωμανικός στρατός δεν ήταν ιδιαίτερα ισχυρός.
* Υπήρχαν πολλοί Φιλικοί που προετοίμαζαν κι ανέμεναν τον ξεσηκωμό.
* Υπήρχαν ένοπλα σώματα Ελλήνων.
* Υπήρχαν ελληνικά εμπορικά σκάφη εφοδιασμένα με κανόνια.
* Υπήρχαν πολλοί Έλληνες που διέθεταν σημαντική πολεμική εμπειρία.
* Το ορεινό έδαφος διευκόλυνε τον κλεφτοπόλεμο.

**Πού ήταν οι επαναστατικές εστίες;**

Πελοπόννησος, Στερεά Ελλάδα, Κρήτη, Αιγαίο, Ήπειρος, Μακεδονία, Θράκη, Κύπρος και Μ. Ασία.

***Σε ποιες περιοχές η καταστολή της επανάστασης ήταν άμεση και σε ποιες επικράτησε ;***

Η  επανάσταση καταπνίγηκε σε περιοχές που ήταν πεδινές και που ήταν εύκολο να φτάσει ο οθωμανικός στρατός.

Η επανάσταση εδραιώθηκε σε Πελοπόννησο, Στερεά Ελλάδα και νησιά του Αιγαίου.

**Ποιοι ήταν οι  πρωταγωνιστές;**

Κολοκοτρώνης, Καραϊσκάκης, Ανδρούτσος, Μπότσαρης, Κανάρης, Μιαούλης,  Μπουμπουλίνα και Μαντώ  Μαυρογένους.

**Η ΦΑΣΗ ΤΩΝ ΕΠΙΤΥΧΙΩΝ (1821-1824)**

***Ποιες ήταν οι Ελληνικές επιτυχίες από το 1821 ως το 1824;***

* Ο περιορισμός των Τούρκων στα τοπικά φρούρια και η κατάληψη σημαντικών πόλεων της Πελοποννήσου.
* Η παρεμπόδιση τουρκικών στρατευμάτων σε διάφορα σημεία της Στερεάς Ελλάδας από οπλαρχηγούς, όπως ο Ανδρούτσος και ο Αθ. Διάκος.
* Η άλωση της Τριπολιτσάς με επικεφαλής τον Θ. Κολοκοτρώνη.
* Η παρεμπόδιση του τουρκικού στόλου από τις ελληνικές δυνάμεις.

***Ποιες ήταν οι  αντιδράσεις των Τούρκων;***

* Τα αντίποινα σε βάρος αμάχων σε Κωνσταντινούπολη, Σμύρνη, Θράκη κ.ά..
* Ο απαγχονισμός του πατριάρχη Γρηγορίου  Ε΄.
* Η κατάληψη της Χίου και η σφαγή του ελληνικού πληθυσμού της.
* Η συμμαχία του σουλτάνου με τον ηγεμόνα της Αιγύπτου Μοχάμετ Άλι.
* Η καταστολή της επανάστασης στην Κρήτη.
* Η καταστροφή της Κάσου και των Ψαρών.

**Η ΦΑΣΗ ΤΗΣ ΚΑΜΨΗΣ (1825-1827)**

**Πότε και γιατί αρχίζει η κάμψη;**

* Αποβίβαση του Ιμπραήμ (μετά από τη  συμφωνία  Σουλτάνου και Μοχάμετ Άλι) στην Πελοπόννησο.
* Ανακατάληψη μεγάλου μέρους της Πελοποννήσου.
* Εκδήλωση εμφυλίου πολέμου μεταξύ των Ελλήνων επαναστατών.
* Η πολιορκία και η ηρωική έξοδος στο Μεσολόγγι.
* Ο θάνατος του Γ. Καραϊσκάκη.

**Από ποιους υπογράφεται και τι  προέβλεπε η Συνθήκη του Λονδίνου (6 Ιουλίου 1827);**

* Υπογράφεται από τις Μεγάλες Δυνάμεις (Αγγλία, Γαλλία, Ρωσία).
* Προέβλεπε την ειρήνευση και τη δημιουργία ελληνικού κράτους.